Nädalavahetus koosnes vedelemisest ja traditsioonilisest klubiskäigust. Pidin koos eksgöörlfrendi ja tema mehega peole minema. Kui ma peole jõudsin, olid nad läinud koju beebiga tegelema. Eksgöörlfrendi mees helistas ja ütles, et tema tuleb linna tagasi ja et tal on vaja beebist puhata. Et ta tuleb sinna ja tänna ja et seal näeme ja küll täna alles rokime. Kui ma omadega sinnamaani jõudsin, oli eksgöörlfrendi mees koju  beebiga tegelema läinud. Selle asemel kohtasin E-d (preili S-i ekspoiss). Eksboyfrend E rääkis naistest, ütles, et oli mu peale S-i pärast armukade ja et tegelt ma olen väga diip inimene, alles nüüd ta näeb seda. Embasin teda ja üritasin suudelda. Ta hakkas siputama ja leidis, et tegelt ma ikka nii deep ei ole. Siis rääkis E Ingrid Kohtlast, kes sealsamas plaate mängis. Talle tõsiselt Ingrid meeldis. (Üritasin teha lolli nalja Ingridi lühikeste jalgade arvel. Mulle ka Ingrid väga meeldib, ta on siuke hirmus  väike ja armas, hästi pisike. Lahe on mõelda, et kui ta kõnnib oma pisikestel jalakestel, siis need teevad vuta-vuta, samas kui teiste inimeste jalad teevad kips-kõps või tsihkat-tsahkat) Eksboyfrend-E vaatas ainiti Ingridit, toetas pea vastu tümisevat kõlarit ja vaatas teda. Mina vaatasin E-d, kuidas ta seal seisis, pealtnäha koomiliselt lössis, silmad vidukil, mürakast kaisus. E kõrv oli surutud vastu kõlarit, tema kuulmekile võnkus koos kõlari süsinikmembraaniga, membraan regeeris võngetega  elektriimpulssidele, mis kandusid temani mööda juhtmeid, elektriimpulsse saatis teele helipult, helipult reageeris nupuvajutustele, mööda nuppe libisesid Ingridi sõrmed. Sexmachine.  Ja siis oli seal üks hevirokkari tüüpi keskealine mehenäss, kes õpetab EKAs prantsuse keelt. Ta kurtis, et ta ei meeldi meestele. Et ta on gei ja käis hiljuti Prantsusmaal ja on nüüd täitsa läbi kepitud. Ta ütles, et teda kepiti silla all ja silla peal, teda kepiti igal pool, aga see oli ainult füüsiline ja tegelt ta tahab tundeid ja ta  tahab püsisuhet. Aga ta ei meeldi meestele. Mulle ta ka ei meeldinud. Läksin koju.